Document ID: 31996R0830

ΚΑΝΟΝΙΣΜΟΣ (ΕΚ) αριθ. 830/96 ΤΗΣ ΕΠΙΤΡΟΠΗΣ της 6ης Μαΐου 1996 για τη θέσπιση ειδικών διατάξεων για τη χορήγηση ενίσχυσης για ιδιωτική αποθεματοποίηση μοσχαρίσιου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2417/95 της Επιτροπής (2), και ιδίως το άρθρο 8 παράγραφος 2 και το άρθρο 22α παράγραφος 3,
Εκτιμώντας:
ότι οι πληροφορίες που δημοσιεύθηκαν πρόσφατα σχετικά με τον κίνδυνο μετάδοσης της σπογγώδους εγκεφαλοπάθειας των βοειδών στον άνθρωπο έχουν προκαλέσει σοβαρές ανησυχίες στους καταναλωτές 7 ότι η κοινοτική αγορά μοσχαρίσιου κρέατος έχει πληγεί ιδιαίτερα από την απώλεια της εμπιστοσύνης των καταναλωτών που οδήγησε σε απότομη πτώση της κατανάλωσης μοσχαρίσιου κρέατος 7 ότι η προκύπτουσα απειλή διαταραχής της αγοράς απαιτεί τη λήψη επειγόντων μέτρων στήριξης 7 ότι, υπό τις περιστάσεις αυτές, είναι αναγκαία η χορήγηση ενίσχυσης για ιδιωτική αποθεματοποίηση 7
ότι οι γενικοί κανόνες και οι λεπτομερείς κανόνες για την ιδιωτική αποθεματοποίηση στον τομέα του βοείου κρέατος καθορίζονται στον κανονισμό (ΕΟΚ) αριθ. 989/68 του Συμβουλίου (3), όπως τροποποιήθηκε από τον κανονισμό (ΕΟΚ) αριθ. 428/77 (4), και τον κανονισμό (ΕΟΚ) αριθ. 3445/90 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 3533/93 (6), αντίστοιχα 7 ότι πρέπει να προβλεφθεί ο καθορισμός όχι μόνον του ποσού της ενίσχυσης για συγκεκριμένη ελάχιστη περίοδο αποθεματοποίησης, αλλά και των ποσών που πρέπει να προστίθενται, εάν η περίοδος αυτή παραταθεί 7 ότι, ενόψει του επείγοντος χαρακτήρα του μέτρου αυτού, το ποσό της ενίσχυσης πρέπει να προκαθοριστεί 7 ότι, για τον καθορισμό του ποσού της ενίσχυσης, πρέπει ιδίως να ληφθεί υπόψη η υψηλή αξία του μοσχαρίσιου κρέατος και η επακόλουθη απαξίωσή του λόγω της κατάψυξης 7
ότι πρέπει να καθοριστούν ελάχιστες ποσότητες 7
ότι η εγγύηση πρέπει να καθοριστεί σε επίπεδο που να υποχρεώνει τον αποθεματοποιητή να εκπληρώσει τις υποχρεώσεις που αναλαμβάνει 7
ότι το άρθρο 2 παράγραφος 2 του κανονισμού (ΕΟΚ) αριθ. 3445/90 δεν πρέπει να εφαρμοστεί, λόγω του τύπου των εν λόγω ζώων 7 ότι, για τον ίδιο λόγο, δεν πρέπει να εφαρμοστούν η τρίμηνη περίοδος που προβλέπεται στο άρθρο 2 παράγραφος 3 και οι διατάξεις του άρθρου 5 παράγραφος 4 του ιδίου κανονισμού 7
ότι, προκειμένου να αυξηθεί η επίπτωση στην αγορά των ρυθμίσεων για την ιδιωτική αποθεματοποίηση, η προθεσμία εισόδου στα αποθέματα πρέπει να είναι η συντομότερη δυνατή και η προκαταβολή της ενίσχυσης πρέπει να καταστεί δυνατή μετά την ελάχιστη περίοδο αποθεματοποίησης 7
ότι τα μέτρα που προβλέπονται στο άρθρο 4 παράγραφος 5 και στο άρθρο 9 παράγραφος 4 του κανονισμού (ΕΟΚ) αριθ. 3445/90 δεν πρέπει να εφαρμοστούν, ώστε να εξασφαλισθεί η ίση μεταχείριση όλων των προϊόντων των ανεξαρτήτως του προορισμού τους 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από τις 13 Μαΐου έως τις 12 Ιουλίου 1996, μπορούν να υποβάλλονται αιτήσεις ενίσχυσης για ιδιωτική αποθεματοποίηση, σύμφωνα με τις διατάξεις του κανονισμού (ΕΟΚ) αριθ. 3445/90 και του παρόντος κανονισμού.
2. Μόνο νωπά ή εψυγμένα ημιμόρια σφαγίων βοοειδών, καθε ένα από τα οποία ζυγίζει το πολύ 90 χιλιόγραμμα κατά την ημέρα που τίθεται υπό τον έλεγχο του οργανισμού παρέμβασης, πληρούν τις προϋποθέσεις για χορήγηση ενίσχυσης για ιδιωτική αποθεματοποίηση.
Το ημιμόριο σφαγίου ορίζεται σύμφωνα με την περιγραφή που αναφέρεται στο παράρτημα V σημείο 2 στοιχείο β) του κανονισμού (ΕΟΚ) αριθ. 2456/93 της Επιτροπής (7).
3. Η περίοδος αποθεματοποίησης που πρέπει να περιλαμβάνεται στη σύμβαση, σύμφωνα με το άρθρο 3 παράγραφος 1 στοιχείο δ) του κανονισμού (ΕΟΚ) αριθ. 3445/90, είναι δύο μήνες, με δυνατότητα για το συμβαλλόμενο επιχειρηματία, κατόπιν αιτήσεώς του, να παρατείνει την περίοδο αποθεματοποίησης μέχρι πέντε κατ' ανώτατο όριο.
4. Το ποσό της ενίσχυσης για τη δίμηνη περίοδο αποθεματοποίησης ανέρχεται σε 147 Ecu ανά 100 χιλιόγραμμα βάρους σφαγίου. Εάν η περίοδος παρατείνεται σύμφωνα με την παράγραφο 3, το ποσό της ενίσχυσης αυξάνεται κατά συμπληρωματικό ποσό ίσο με 0,14 Ecu ανά 100 χιλιόγραμμα ημερησίως.
5. Κατά παρέκκλιση από το άρθρο 6 παράγραφος 5 του κανονισμού (ΕΟΚ) αριθ. 3445/90, η προκαταβολή μπορεί να χορηγείται μετά από δύο μήνες αποθεματοποίησης.
Άρθρο 2
Η εγγύηση που αναφέρεται στο άρθρο 3 παράγραφος 2 του κανονισμού (ΕΟΚ) αριθ. 3445/90 ισούται με 30 Ecu ανά 100 χιλιόγραμμα.
Άρθρο 3
1. Η ελάχιστη ποσότητα ανά σύμβαση ανέρχεται σε 10 τόνους.
2. Κατά παρέκκλιση από το άρθρο 4 παράγραφος 1 του κανονισμού (ΕΟΚ) αριθ. 3445/90, η είσοδος στα αποθέματα πρέπει να έχει ολοκληρωθεί 14 ημέρες μετά την ημερομηνία σύναψης της σύμβασης το αργότερο.
Άρθρο 4
1. Δεν εφαρμόζονται το άρθρο 2 παράγραφος 2, το άρθρο 4 παράγραφος 5, το άρθρο 6 παράγραφος 4 και το άρθρο 9 παράγραφος 4 του κανονισμού (ΕΟΚ) αριθ. 3445/90.
2. Δεν εφαρμόζεται η ελάχιστη περίοδος των τριών μηνών που αναφέρεται στο άρθρο 2 παράγραφος 3 του κανονισμού (ΕΟΚ) αριθ. 3445/90.
Άρθρο 5
Οι κοινοποιήσεις βάσει του άρθρου 15 παράγραφος 2 του κανονισμού (ΕΟΚ) αριθ. 3445/90, από τα κράτη μέλη προς την Επιτροπή γίνονται με τέλεφαξ σε έναν από τους ακόλουθους αριθμούς κλήσεως:
- (32 2) 295 36 13,
- (32 2) 296 60 27.
Άρθρο 6
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Μαΐου 1996.

Labels: 17
19
5
3
6